laion/Wikipedia-Exotic huggingface dataset:
בית הקברות הצבאי הארגנטינאי באיי פוקלנד

בית הקברות הצבאי הארגנטינאי באיי פוקלנד הוא מקום קבורתם של 237 חיילים ארגנטינאים, שנהרגו באיים במהלך מלחמת פוקלנד בשנת 1982. במקום מוצבת אנדרטה לזכר כל חללי ארגנטינה במלחמה זו. ערך מורחב – מלחמת פוקלנד ב-2 באפריל 1982 כבשו כוחות ארגנטינה שבשליטת החונטה הצבאית את איי פוקלנד שבריבונות בריטית, על רקע טענה רבת שנים של ארגנטינה לריבונות באיים אלו. בריטניה הגיבה במשלוח כוח משימה לדרום האוקיינוס האטלנטי, אשר כלל מאה כלי שיט צבאיים וכ-9,000 חיילי רגלים. לאחר קרבות אוויר עם הארגנטינאים פלשו הבריטים ב-21 במאי לאי המזרחי באיי פוקלנד ובתום קרבות כבדים השלימו עד ה-14 ביוני את הכנעת הכוחות הארגנטינאים באיים כולם. המלחמה עלתה בחייהם של 649 חיילים ואזרחים ארגנטינאים ו-257 בריטים. 323 מן הארגנטינאים נספו בסיירת גנרל בלגראנו, שטבעה לאחר שטורפדה על ידי צוללת בריטית ב-2 במאי. 89 אחרים אבדו בטביעת אוניות אחרות או בכלי טיס שהתרסקו. האחרים נפלו באיים ונקברו בהם באתרים זמניים שונים. לאחר המלחמה הציעה בריטניה לארגנטינה להחזיר אליה את גופות חלליה מאיי פוקלנד, אך ארגנטינה סירבה בידיעה שקברי החללים יהוו נוכחות ארגנטינאית קבועה באיים. הממשלה הבריטית שכרה לפיכך את שירותיה של חברת קבורה אזרחית על מנת שתרכז את גופות החיילים הארגנטינאים שנפלו באיים לאתר קבורה אחד, בסיוע חיילי הצבא הבריטי. לצורך כך נבחר אתר קבורה זמני שהוקם כשני קילומטרים מצפון-מזרח ליישוב דרווין שבמרכז האי המזרחי. במקור נקברו בו 47 חיילים ארגנטינאים שנהרגו בקרב גוס גרין ב-28 במאי. החללים נקברו בבית הקברות בשלוש חלקות. למראשות כל קבר הוצב צלב עץ (לסימול ארעיות) לבן ולרגליו טבלת אבן הנושאת את שם החלל. על רבים מן ההרוגים לא נמצאו דסקיות זיהוי ונעשו מאמצים לזהותם בדרכים אחרות. בכל זאת 123 מהקברים באתר הם קברי אלמונים. בין החלקות משתרע מרבד עשב. בית הקברות מסוגר משלושה צדדים בגדר עץ לבנה. בצידו המערבי הוא מוקף באנדרטה - קשת של לוחות זכוכית הנתונים במסגרות אבן אפורה, שעליהם נחרתו שמות כל 649 החיילים הארגנטינים שנפלו במלחמה. במרכז השורה ניצב צלב גדול. כמו כן מוצבת באנדרטה דמות הקדוש המגן של ארגנטינה. אנדרטה זו הוצבה באתר בשנת 2007. מאז הפשרת היחסים בין בריטניה לבין ארגנטינה ב-1999 מופקדות משפחות החללים הקבורים באתר על תחזוקתו, והן שכרו לשם כך ארגנטיני המתגורר באיים. ב-9 בנובמבר 2002 ביקר באתר והניח בו זר הנסיך אנדרו, בנה של המלכה אליזבת השנייה, אשר לחם בעצמו במלחמת פוקלנד כטייס. בשנת 2009 הכריזה ממשלת ארגנטינה על בית הקברות כאתר היסטורי לאומי. בחודש יולי 2012 חובלה דמות הקדוש באנדרטה. ארגנטינה מחתה על כך בפני בריטניה והעבירה הודעה בנדון לאו"ם לארגון הצלב האדום הבינלאומי. המשטרה המקומית חקרה את האירוע והנזק תוקן. בית הקברות הצבאי סן קרלוס מדיה וקבצים בנושא בית הקברות הצבאי הארגנטינאי באיי פוקלנד בוויקישיתוף תמונת פנורמה אינטראקטיבית של בית הקברות תמונות של בית הקברות ידיעה בנוגע לחנוכת האנדרטה בבית הקברות
רחוב הפטריארכיה הארמנית

רחוב הפטריארכיה הארמנית הוא רחוב מרכזי בעיר העתיקה בירושלים. הוא משתרע משער יפו לאורך תוואי החומה, בואך אל הרובע הארמני והרובע היהודי עד רחוב חב"ד. הרחוב יוצא דופן בעיר העתיקה בכל שכולו סלול ומיועד לתנועת כלי רכב, בהם מיניבוסים משער יפו לרובע היהודי, שער ציון והכותל המערבי. ברחוב נמצאים (מצפון לדרום): כיכר עומר אבן אל ח'טאב, מצודת דוד, מבנה הקישלה, קתדרלת יעקב הקדוש, מבנה הפטריארכיה הארמנית, ספריית גולבנקיאן, המוזאון הארמני ושער ציון. ברחוב וסביבתו מתקיים בכל שנה מאז 2009 "פסטיבל האור הבינלאומי". מדיה וקבצים בנושא רחוב הפטריארכיה הארמנית בוויקישיתוף פסטיבל האור בעתיקה, באתר lightinjerusalem.org.il.
טיין

נהר הטיין (טַיְן; באנגלית: River Tyne) הוא נהר הזורם בצפון-מזרח אנגליה שבממלכה המאוחדת, ואורכו הוא כ-118 ק"מ. הנהר נוצר מהתמזגותם של הטיין הדרומי והטיין הצפוני בקרבת העיר הקסהם(אנ'). משם הוא זורם דרך העיר קורברידג'(אנ') ובקצה הדרומי של ניוקאסל, ממנה הוא ממשיך ונשפך לים הצפוני. על שם הנהר נקרא המחוז טיין אנד ויר, בו הוא זורם. לנהר נוסדה ב-2004 קרן (Tyne Rivers Trust) שמטרתה היא הגנת ושימור מי הנהר וסביבתו. מדיה וקבצים בנושא טיין בוויקישיתוף טיין, באתר אנציקלופדיה בריטניקה (באנגלית) Tyne Rivers Trust, Tyne Rivers Trust ערך זה הוא קצרמר בנושא גאוגרפיה של אנגליה ובנושא נהרות ונחלים. אתם מוזמנים לתרום לוויקיפדיה ולהרחיב אותו.
קטנא (נפה)

נפת קטנא (בערבית: منطقة قطنا) היא נפה במערב מחוז ריף דמשק שבסוריה. העיר המרכזית בנפה היא העיר קטנא. על פי מפקד האוכלוסין של שנת 2004 התגוררו בנפה 81,213 איש. הנפה ממוקמת ממערב לעיר דמשק, בין הפרברים שלה לבין המדרונות הדרום-מזרחיים של הר החרמון והגבול הדרומי עם לבנון. הנפה מאופיינת באזור כפרי והררי ברובו, כאשר בחלקה הדרומי עובר הכביש המהיר מס' 7, אשר עובר בין דמשק לקו הגבול והעיר קוניטרה. משום שאזור זה מהווה את הנתיב הקצר ביותר בין הגבול הישראלי-סורי לבין עיר הבירה דמשק, הוא מאופיין בנוכחות צבאית רבה, בסיסים ומערכי הגנה מסוגים שונים. במהלך מלחמת יום הכיפורים, שטחי הנפה היו חלק במובלעת הסורית שנכבשה על ידי צה"ל. הנפה מחולקת ל-3 תת-נפות (נאחיות; נתוני האוכלוסייה לשנת 2004): נאחיית קטנא (ناحية قطنا) - 146,344 איש. נאחיית בית ג'אן (ناحية بيت جن) - 15,668 איש. נאחיית סעסע (ناحية سعسع) - 45,233 איש. ערך זה הוא קצרמר בנושא גאוגרפיה של סוריה. אתם מוזמנים לתרום לוויקיפדיה ולהרחיב אותו.
רחוב סנט ג'יימס (ירושלים)

רחוב סנט ג'יימס או רחוב ג'יימס הקדוש הוא רחוב מרכזי ברובע הארמני בעיר העתיקה בירושלים, במערבו הוא ניפגש עם רחוב הפטריארכיה הארמנית, ובמזרחו עם רחוב אררט אשר תוחם בין הרובע הארמני לרובע היהודי. נקרא על שם יעקב הקדוש (באנגלית: סנט ג'יימס) אחד משנים-עשר השליחים תלמידיו של ישו. לזכרו נבנתה קתדרלת יעקב הקדוש הנמצאת בסמוך. הרחוב וסביבתו בנויים על חורבות העיר העליונה של ירושלים בתקופת בית שני שנחרבה על ידי הרומאים. מאז ימי הביניים, הוא דרך ברשות הרבים במתחם הסגור של הרובע הארמני. הדרך חוצה את המתחם בין שני חלקיו (המוקפים בחומה): בין החלק הצפוני, שבו מתגוררים אזרחים ומשפחות ממוצא ארמני, לבין החלק הדרומי, שמשמש כ"מתחם הנזירי" וכולל את קתדרלת יעקב הקדוש, מנזר ארמני, ספריית גולבנקיאן, המוזאון הארמני ובית הספר טארמצ'טאס הקדוש. והיא הדרך הקצרה לבאים משער יפו אל הרובע היהודי. בספרו הרצון לחיים מתאר ג'ון פיליפס את הרחוב כנתיב שבו הועברו השבויים אנשי ההגנה והאצ"ל ותושבים יהודים מקומיים, שהשתתפו בקרב על הרובע היהודי במלחמת העצמאות למעצר במבנה הקישלה, לאחר שנחתם הסכם הכניעה של תושבי הרובע. חיילי הלגיון הערבי הרחיקו אז מהדרך ומהרחוב "את האזרחים הערבים העוינים שחסמו את הדרך לקישלה". והשבויים הוכנסו לקישלה, ואחר נשלחו למחנה מעצר בירדן (ממנו שוחררו לאחר חודשים אחדים למדינת ישראל). שלט בכניסה המערבית לרחוב מדיה וקבצים בנושא רחוב סנט ג'יימס בוויקישיתוף ישעיהו פרס, ארץ-ישראל - ספר המסעות, ירושלים-ברלין-וינה תרפ"א, עמ' 169. ג'ון פיליפס, הרצון לחיים, ירושלים העתיקה מניתוק לתקומה, ירושלים, הוצאת עידנים, מהדורת ידיעות אחרונות, 1977, עמ' 40. ערך זה הוא קצרמר בנושא ירושלים. אתם מוזמנים לתרום לוויקיפדיה ולהרחיב אותו.
אנפיסה רזצובה

אנפיסה רזצובה (ברוסית: Анфиса Резцова;‏ 16 בדצמבר 1964 – 19 באוקטובר 2023) הייתה ספורטאית סובייטית-רוסייה, בענף סקי למרחקים (קרוס קאנטרי) וביאתלון. אלופה אולימפית בשני ענפים שונים והשתתפה באליפויות העולם במקצועות אלו. רזצובה בעלת 5 מדליות אולימפיות, מהן 3 זהב וזכתה ב-6 מדליות באליפויות העולם, מהן 3 זהב. היא השתתפה בשלוש אולימפיאדות. אנפיסה רזצובה (רומנובה) נולדה בכפר בקרבת ולדימיר למשפחת פועלים. בשנת 1968 המשפחה עברה לעיר. אנפיסה הצעירה החלה להתאמן בהתעמלות אך ללא הצלחה יתרה. בשנת 1976 עברה לסקי למרחקים. בשנת 1982 זכתה באליפות העולם לנוער וזכתה בתואר זה גם בשנת 1983 וב-1984. בשנת 1985 נכללה בנבחרת בוגרת ונשלחה לאליפות העולם בה זכתה לראשונה במדליית זהב בתחרות בוגרים. באותה שנה נישאה לספורטאי סובייטי בתחום הביאתלון ושינתה את שם משפחתה לרזצובה. בשנת 1987 היא נכנסה להיריון והשתתפותה במשחקים האולימפיים לא היה ברור. בסופו של דבר היא החליטה לעשות הפלה ונכללה בנבחרת שהשתתפה במשחקים. לאחר התחרויות היא נכנסה להיריון נוסף ובשנת 1989 נולדה לה בת בכורה. כאשר היא כבר הייתה כשירה לחידוש האימונים, התברר לה שלנבחרת החזקה של ברית המועצות הגיעו כוכבים חדשים שהיא לא יכלה להסתדר איתם. בהמלצת בעלה, שכבר עזב את הספורט התחרותי, החליטה רזצובה לעבור לתחום חדש – ביאתלון והחלה להתאמן אצל בעלה. תוך זמן קצר היא הגיעה לתוצאות טובות ונכללה בנבחרת האולימפית של ארצה. זו הייתה הפעם הראשונה שביאתלון נשים נכלל בתחרויות. רזצובה השתתפה בשתי אולימפיאדות בתחרויות ביאתלון וזכתה במדליות. בשנת 1996 נולדה לה בת שנייה, והיא ויתרה על תחרויות ביאתלון אך חזרה לסקי למרחקים. בשנת 1999 השתתפה לאחרונה באליפות העולם וזכתה במדליית זהב במרוץ שליחות. רזצובה התגוררה עם בעלה בעיר חימקי ליד מוסקבה והשניים ניהלו חנות לדברי ספורט. האולימפיאדה הראשונה שבה השתתפה הייתה אולימפיאדת קלגרי ב-1988. במשחקים אלו רזצובה השתתפה בתחרות אישית ל-20 ק"מ וזכתה במדליית כסף. כמו כן היא השתתפה בתחרות קבוצתית של ריצת שליחות ל-5 ק"מ וזכתה עם קבוצתה במדליית זהב. לקראת אלברוויל 1992 רזצובה עברה הסבה לביאתלון. מכיוון שמשחקים נערכו לאחר התפרקות ברית המועצות, הפעם רזצובה השתתפה כחלק של קבוצת חבר המדינות. בתחרות אישית ל-15 ק"מ רזצובה הגיע למקום 26 בלבד. אומנם בתחרות ל-7.5 ק"מ היא זכתה במדליית זהב. בתחרות שליחות ל-7.5 ק"מ קבוצתה זכתה במדליית ארד. באולימפיאדת אלברוויל 1992 רזצובה הוצבה בשלוש תחרויות. בתחרויות אישית היא לא הצליחה וזכתה במקום נמוך (26 ו-32). בתחרות הקבוצתית זכתה נבחרת רוסיה במקום הראשון ורזצובה תרמה את ניסיונה ויכולתה להצלחת הקבוצה. מדיה וקבצים בנושא אנפיסה רזצובה בוויקישיתוף אנפיסה רזצובה, באתר olympedia.org אנפיסה רזצובה, באתר biograph.ru (ברוסית)
קתדרלת כרייסט צ'רץ'

קתדרלת כרייסט צ'רץ' (Christ Church Cathedral) הוא שמן של קתדרלות אנגליקניות רבות הפזורות ברחבי תבל: האם התכוונתם ל... אוסטרליה: קתדרלת כרייסט צ'רץ' (ניוקאסל, אוסטרליה) – ניוקאסל אירלנד: קתדרלת כרייסט צ'רץ' (דבלין) – דבלין איי פוקלנד: קתדרלת כרייסט צ'רץ' (איי פוקלנד) – סטנלי, איי פוקלנד ארצות הברית: קתדרלת כרייסט צ'רץ' (אינדיאנפוליס) – אינדיאנפוליס, אינדיאנה קתדרלת כרייסט צ'רץ' (יוסטון) – יוסטון, טקסס קתדרלת כרייסט צ'רץ' (ניו אורלינס) – ניו אורלינס, לואיזיאנה קתדרלת כרייסט צ'רץ' (סינסינטי) – סינסינטי, אוהיו בריטניה: קתדרלת כרייסט צ'רץ' (אוקספורד) – כרייסט צ'רץ' קולג', אוניברסיטת אוקספורד, אוקספורד טנזניה: קתדרלת כרייסט צ'רץ' (זנזיבר) – סטון טאון, זנזיבר ניו זילנד: קתדרלת כרייסטצ'רץ' – קרייסטצ'רץ', ניו זילנד קנדה: קתדרלת כרייסט צ'רץ' (ויקטוריה) – ויקטוריה, קולומביה הבריטית קתדרלת כרייסט צ'רץ' (ונקובר) – ונקובר, קולומביה הבריטית קתדרלת כרייסט צ'רץ' (מונטריאול) – מונטריאול, קוויבק כרייסטצ'רץ' (פירושונים)
אטלס (רובוט)

אַטְלָס הוא רובוט דמוי אדם שפותח בעיקר על ידי חברת הרובוטיקה האמריקאית בוסטון דיינמיקס, במימון ופיקוח של הסוכנות הממשלתית האמריקאית DARPA. הרובוט, שגובהו 1.8 מטרים, תוכנן למגוון משימות של חיפוש והצלה, והוא הוצג לציבור ב-11 ביולי 2013. עיצוב וייצור אטלס נעשה בפיקוח DARPA, סוכנות ממשלתית תחת אחריות מחלקת ההגנה של ארצות הברית העוסקת בפיתוחים הטכנולוגיים של צבא ארצות הברית, בשיתוף עם בוסטון דיינמיקס, חברת רובוטיקה אמריקאית. אחת מידיו של הרובוט פותחה בסנדיה מעבדות לאומיות בעוד השנייה פותחה ב-iRobot. בתחילת שנת 2013, מנהל התוכנית מטעם DARPA, גיל פראט, השווה את האב טיפוס של אטלס לילד קטן באומרו: "ילד בן שנה מסוגל בקושי ללכת, ילד בן שנה נופל פעמים רבות...זו הנקודה בה אנו נמצאים כרגע". אטלס מבוסס על פיתוח מוקדם אחר של רובוט דמוי אדם של בוסטון דיינמיקס, PETMAN, והוא בעל ארבע גפיים המונעות בצורה הידראולית. שלדתו בנויה מאלומיניום וטיטניום ברמת גימור של מטוסים מודרניים, גובהו 1.8 מטרים, מסתו 150 קילוגרמים והוא בעל תאורת LED כחולה. בנוסף, אטלס מצויד בשתי מערכות ראייה - מד טווח לייזר ומצלמה בעלת מספר עדשות להתמצאות במרחב, שתיהן נשלטות על ידי מחשב מובנה ברובוט - ושתי ידיו בעלות יכולת ביצוע עבודות מוטוריות עדינות. אטלס מסוגל לנווט בשטח קשה ולטפס באופן עצמאי בעזרת ידיו ורגליו. למרות זאת, האב טיפוס של אטלס שהוצג ב-2013 מחובר לכבל חיצוני המספק לו את החשמל שהוא צורך, מה שמגביל את עצמאותו בשטח. באוקטובר 2013, שחררה בוסטון דיינמיקס סרטון בו רואים את אטלס נפגע ברגלו מטיל ומצליח לשמור על איזון בעזרת רגל אחת בלבד. בשנת 2014, אטלס יתוכנת על ידי שישה צוותים שונים שיגדילו את יכולותיו, כולל פתיחת דלת של רכב, כניסה אליו, יציאה ממנו ויכולת נהיגה בו. אטלס מיועד לעזור לצוותי חירום בפעולות חיפוש והצלה, ביצוע משימות כמו סגירת שסתומים, פתיחת דלתות והפעלת ציוד באזורים ומצבים בהם בני אדם לא יכול לשרוד. מחלקת ההגנה של ארצות הברית הצהירה בשנת 2013 כי אין כוונה לפתח ברובוט יכולות התקפיות והגנתיות לשעת מלחמה. אנדרואיד (יצור מלאכותי) אסימו אתר האינטרנט הרשמי של אטלס מדיה וקבצים בנושא אטלס בוויקישיתוף Atlas page at the DARPA Robotics Challenge website. Atlas page at Boston Dynamics http://www.nytimes.com/2013/07/12/science/modest-debut-of-atlas-may-foreshadow-age-of-robo-sapiens.html?_r=0 http://www.washingtonpost.com/blogs/innovations/wp/2013/07/12/what-if-this-atlas-shrugged-darpa-unveils-new-humanoid-robot/ http://www.nytimes.com/2013/07/12/science/modest-debut-of-atlas-may-foreshadow-age-of-robo-sapiens.html http://news.cnet.com/8301-17938_105-57593396-1/be-afraid-darpa-unveils-terminator-like-atlas-robot/ http://www.nytimes.com/2013/07/12/science/modest-debut-of-atlas-may-foreshadow-age-of-robo-sapiens.html http://news.cnet.com/8301-17938_105-57593396-1/be-afraid-darpa-unveils-terminator-like-atlas-robot/ http://news.cnet.com/8301-17938_105-57593396-1/be-afraid-darpa-unveils-terminator-like-atlas-robot/ http://news.cnet.com/8301-17938_105-57593396-1/be-afraid-darpa-unveils-terminator-like-atlas-robot/ http://www.3news.co.nz/VIDEO-Robot-performs-balancing-act/tabid/412/articleID/316509/Default.aspx http://www.nytimes.com/2013/07/12/science/modest-debut-of-atlas-may-foreshadow-age-of-robo-sapiens.html
דרדוויל (פירושונים)

האם התכוונתם ל... דרדוויל – דמות בדיונית של גיבור-על עיוור מחברת מארוול קומיקס דרדוויל (סרט) – סרט קולנוע לייב אקשן שמבוסס על הדמות
פרגוואי (פירושונים)

האם התכוונתם ל... פרגוואי – מדינה בדרום אמריקה פרגוואי (עיר) – שמה של העיר אסונסיון, בירת פרגוואי, בשפת הגוארני אלטו פרגוואי (מחוז) – אחד מ-17 המחוזות (departamentos) של פרגוואי פרגוואי (נהר) – נהר באמריקה הדרומית המהווה את יובלו הימני של נהר הפרנה פרגוואי (קובה) – יישוב בקובה הממוקם קרוב למפרץ גואנטנמו דיאגונל פרגוואי (סנטיאגו) – שדרה במטרופולין סנטיאגו דה צ'ילה שבצ'ילה כל הערכים המכילים את "פרגוואי" בשמם
סמי וסוסו (מסעדה)

מסעדת סמי וסוסו נמצאת ברחוב רמב"ם 12 בבאר שבע, בצמוד לשוק העירוני. המסעדה הוקמה באפריל 1970, מסעדה בסגנון רומני אותנטי, הקרויה על שם סדרת הטלוויזיה לילדים הפופולרית בשפה הערבית, סמי וסוסו ששודרה בראשית ימי הטלוויזיה הישראלית. מסעדת פועלים פשוטה עם שולחנות מפורמיקה וכיסאות עץ. על הקירות רקמות מרומניה שהביא איתו בעליה, מרסל לרר, כשעלה לארץ בשנת 1964, ועיגולים דמוי מכסה חבית בירה עם פרסומת של בירה "גולדסטאר". הייתה זו המסעדה הראשונה בבאר שבע שהוגשו בה בירה מהחבית ובשר לפי משקל. המסעדה פתוחה עד שעות הלילה המאוחרות. את המסעדה פקדו במהלך השנים ידוענים, בהם שחקנים, זמרים, פוליטיקאים ועוד. צביקה הדר הודיע שהוא לקוח קבוע של המסעדה. מנות הדגל של המסעדה כוללות קבב רומני, מוח, ביצי שור, שקדי עגל, מרק צ'ורבה וסלטים תוצרת בית כמו איקרה וסלט חצילים רומני. סמי וסוסו, ברשת החברתית פייסבוק עכבר העיר, סמי וסוסו, באתר הארץ יאיר גרבוז, אתה אוכל שומן מן החי, משמע את חי, חדשות, 15 במרץ 1991 רון מיברג, האנטרקוט הטוב בבאר שבע, חדשות, 7 באוגוסט 1992 חגית אברון, ‏הסודות הקולינריים של בירת הנגב: סמנו לפעם הבאה שתרדו בה לאילת, באתר גלובס, 19 ביוני 2008 יובל בן עמי, עכבר העיר, מסעדת פועלים: סמי וסוסו, באתר הארץ, 16 ביולי 2008 חיליק גורפינקל, "מסע קולינרי": 5 מסעדות הבשר הטובות בארץ, באתר ynet, 2 ביולי 2009 יואב ויטריאול, סיור בשווקים של ישראל, באתר Nana10 ‏27 בינואר 2010 דפנה ארד, "סמי וסוסו" באר שבע, מייסד: מרסל לרר, 1970, סודות הצ'ורבה, באתר הארץ, 25 בנובמבר 2011 יורם קוהן, סמי וסוסו בבאר-שבע - מסעדה עם טעם, באתר אכול ושאטו לין לוי, המוסדות הקולינריים הוותיקים בישראל, באתר ynet, 6 בנובמבר 2015 ניב גלבוע, קבב ושום • ניב גלבוע ב"סמי וסוסו", באתר Nana10 ‏11 בנובמבר 2015 נטע ספיר, ‏צביקה הדר עונה על שאלון המועדון, באתר ‏מאקו‏, 30 בדצמבר 2009 אורלי וגיא, פינת ביקורת המסעדות: איפה הסלבס אוכלים ארוחת בוקר?, באתר נענע10‏ 10 בפברואר 2011
מאגר משפטי

מאגר משפטי הוא מאגר מידע המכיל מידע משפטי - הטקסט המלא של פסקי דין וחוקים, ובנוסף להם כתבי טענות, הצעות חוק, מאמרים משפטיים וכדומה. המשתמשים העיקריים במאגרים אלה הם משפטנים: עורכי דין, שופטים, מורים, חוקרים וסטודנטים. פסקי דין חשובים של הערכאות השונות מתפרסמים בקבצים מודפסים המיוחדים לכך. על מנת שכל החפץ בכך יוכל למצוא את התקדים המחייב הרלוונטי. בישראל פסקי הדין של בית המשפט העליון מכונים "פ"ד" או "פד"י", ושל בתי המשפט המחוזיים "פ"מ" (פסקים מחוזיים). כן ישנם קבצים נוספים של בתי הדין לעבודה, בתי דין אחרים, וכן פסקי דין בנושאים שונים. קבצים מודפסים אלה היו דרך בלעדית להפצתם של פסקי דין עד להתפתחות המחשוב. חיסרון עיקרי של קבצים אלה הוא הקושי לאתר מידע רלוונטי לסוגיה מסוימת באלפי פסקי הדין הנכללים בהם. חיסרון נוסף הוא הפרסום המוגבל יחסית, עקב הנפח הפיזי של הקבצים. חשיבותם של ספרים אלו כמקור למציאת התקדים פחתה, בזכות המחשוב. עם התפתחות המחשוב עברו המאגרים המשפטיים לאחסון המידע בתקליטורים, שאפשרו הכללה של פסקי דין רבים יותר. מנויים קיבלו מדי תקופה תקליטור חדש, המכיל את פסקי הדין שפורסמו מאז העדכון הקודם. בנוסף ליתרון הנפח המצומצם של התקליטור, המחשוב איפשר חיפוש נוח במאגר, לפי קשת רחבה של מאפייני חיפוש. צעד נוסף נעשה עם התפתחות האינטרנט. מאגרי המידע המשפטיים אוחסנו באתרי אינטרנט, והם מתעדכנים באופן שוטף, ביום מתן פסק הדין. מאגרי מידע עיקריים בתחום זה פתוחים למנויים בלבד. מאגרים בולטים בארצות הברית הם LexisNexis ו-Westlaw. בישראל פעילים בתחום זה המאגרים "נבו", "תקדין", "דינים ועוד", "LawData", תולעת המשפט ואחרים. אתר הרשות השופטת פתוח לציבור כולו, ומפרסם אף הוא פסקי דין שוטפים (החל משנת 2000), אך אין בו פסקי דין ישנים. אם בעבר היה צורך לחכות שבועות מספר עד לפרסומו של פסק דין תקדימי בשאלה מסוימת, כיום תוך שעות ניתן לקבל את נוסחו המלא באמצעות המחשב. החקיקה על כל מרכיביה (חוקים, תקנות, צווים ועוד) היא גוף דינמי - חוקים חדשים נחקקים, חוקים ישנים עוברים תיקונים או שפג תוקפם. על מנת להחזיק גרסה עדכנית של ספר החוקים נדרש עדכון מתמיד שלו. יתרה מכך, לא די בגרסה עדכנית של ספר החוקים, משום שמעשה נדון לפי החוק שהיה בתוקף במועד עשייתו, כך שנחוצה גם היסטוריה של ספר החוקים. יועץ מס, למשל, נדרש להתייחס לכל שנת מס לפי דיני המיסים כנתינתם באותה שנה. בעבר הדרך היחידה להתמודד עם סוגיות אלה הייתה הפצה של קבצים מודפסים של החקיקה, ועדכונם באופן שוטף באמצעות הפצה של דפי עדכון או מהדורות חדשות. התפתחות המחשוב בתחום זה דומה לזו שבתחום פסקי הדין. תחילה הופצו מאגרי החקיקה על גבי תקליטורים, וכעת המאגרים נמצאים באתרי אינטרנט ומתעדכנים בהתמדה. בתוספת לשני המרכיבים העיקריים שנמנו לעיל, כוללים לעיתים מאגרים משפטיים גם הנחיות של הרגולטור, כגון הנחיות של רשות המיסים, הנחיות של משרדי ממשלה וכדומה. מדיה וקבצים בנושא מאגר משפטי בוויקישיתוף
קרובקה

קרוּבְקה (בפולנית: Krówka ‏האזנה‏Ⓘ‏, "פרה קטנה". ידועה במדינות חבר המדינות גם בהגייה הרוסית "קוֹרוֹבקה") היא סוכרייה חלבית פולנית, בעלת מרקם של טופי רך, הנחשבת לאחד הממתקים הפופולריים ביותר בפולין ובחבר המדינות, והיא מוכרת גם במדינות אחרות. ייצור תעשייתי של קרובקה החל בידי פליקס פומורסקי (Feliks Pomorski) בפוזנן בשנות ה-20 של המאה ה-20. הסוכריות הבודדות נארזו בנייר שעליו התנוססה דמות פרה מזן הולשטיין, דבר שתרם לעלייה המהירה של הפופולריות שלה. במהלך מלחמת העולם השנייה גורש פומורסקי מפוזנן, ומיקם את חברת הייצור, שנקראה "קרובקי פומורסקי" (Krówki Pomorski), בעיר מילנובק (Milanówek) שממערב לוורשה. החברה המשיכה בייצור קרובקה גם בשנות המלחמה, שכן המצרכים הפשוטים היו זמינים למרות המחסור. כיום מיוצרת הקרובקה על ידי מספר חברות. באופן מסורתי העטיפה נצבעת בצבעי צהוב או חום, וכן שחור ולבן, ולשם פתיחתה משמשות שתי לשוניות משולשות. הקרובקה מזכירה בטעמה ריבת חלב, ובדומה לה מייצרים אותה על ידי הרתחת עיסה העשויה מחלב, סוכר וחמאה. לעיתים מוסיפים לעיסה גם שמנת ווניל, או אף קקאו. לאחר שהעיסה מתקררת ומתמצקת במשך מספר ימים, ניתן לחתוך אותה לחתיכות קטנות, הנארזות בעטיפת נייר. בישראל משווקת קרובקה תוצרת החברה האוקראינית רושן (Roshen). מדיה וקבצים בנושא קרובקה בוויקישיתוף Historia firmy ערך זה הוא קצרמר בנושא מזון. אתם מוזמנים לתרום לוויקיפדיה ולהרחיב אותו.
תווכה מוכוונת מסרים

תווכה מוכוונת מסרים (באנגלית: Message-oriented middleware) היא תווכה המקשרת בין תוכניות מחשב באמצעות העברת מסרים. התוכניות עשויות להיות בתוך אותו יישום מחשב או ביישומי מחשב שונים. יישומי המחשב עשויים להתבצע במחשבים שונים בסביבות טכנולוגיות הטרוגניות. הקישור בין יישומי המחשב נעשה באמצעות העברת מסרים. השימוש בתווכה מוכוונת מסרים בא להתגבר על חסרונות של Remote Procedure Call באמצעות ביטול הצימוד ההדוק בין שני היישומים המעורבים. אופן העבודה השכיח ביותר הוא עבודה א-סינכרונית באמצעות תורים, כלומר: יישום מחשב אחד כותב מסר לתוך תור, המנוהל על ידי תווכה מוכוונת מסרים ויישום אחר קורא את המסר בזמן כלשהו מאוחר יותר. אופני עבודה הנתמכים על ידי תווכה מוכוונת מסרים: Request-Reply - שליחת מסר וקבלת תשובה ללא שימוש בתור Store and Forward - שליחת מסר לתור ומשם לתוכנית המקבלת באופן סינכרוני משלוח הודעה חד-כיוונית אופן עבודה נוסף הוא Publish–subscribe. באופן עבודה זה נשלח מסר למספר יישומים, שנרשמו מראש כמנויים. באופן היסטורי לא היה תקן לנושא וכל גוף פיתח ממשק תכנות יישומים לעצמו. Advanced Message Queuing Protocol קיבל הכרה מ-ISO‏. "HLA" קיבל הכרה מ-IEEE. פרוטוקול נוסף שנמצא בשימוש הוא Streaming Text Oriented Messaging Protocol. תווכה העברת מסרים WebSphere MQ Enterprise Service Bus Yefim V. Natis, David W. McCoy, Bill Gassman, Jim Sinur, Jess Thompson, Massimo Pezzini, L. Frank Kenney, Ted Friedman, Mark R. Gilbert, Gene Phifer, Roy W. Schulte, Benoit J. Lheureux, Who's Who in Middleware, 1Q04, March 2004, Gartner,P.17
הקרקס של דולי

הקרקס של דולי היא להקת רוק ישראלית. הלהקה הוקמה בשנת 2006 ופעילה עד היום [דרושה הבהרה]. סולנית הלהקה לירון רפאלי נהגה לנגן ולשיר בערבי במה פתוחה. ערב אחד, הגיעו אסף לסרי (לעתיד בסיסט הלהקה) ודרור דורינבאום (לעתיד גיטריסט הלהקה) לבלום בר, לערב במה פתוחה, שם נפגשו עם לירון. מאוחר יותר, הם נכנסו לאולפן חזרות ולאחר כמה חזרות הופיעו לראשונה על במת הבלום בר בתל אביב בנובמבר 2006[דרוש מקור]. בשנת 2010, הוציאה הלהקה את אלבומה הראשון "מראה מראה", יחד עם המתופף דרור גולן בהוצאת NMC. האלבום זכה לביקורות חיוביות רבות. השיר "שינקין", מתוך האלבום, גם כן זכה לביקורות חיוביות רבות ולהשמעות רבות ברדיו, בנוסף, השיר הופיע בפס הקול של מספר תוכניות טלוויזיה. ביוני 2011 הוציאה הלהקה לאור סינגל ראשון מתוך האלבום בשם הזמני "Fuck Them Up". מאוחר יותר הוציאה לאור סינגל נוסף בשם "Paralyzed Sleep". כחודשיים לפני יציאת האלבום, פרסמה הלהקה קליפ לשיר "Marry Had A Little Lamb" ביוטיוב שזכה לצפיות רבות. בנוסף פרסמה הלהקה את השיר "Psychopatic Dictator". רק כשלושה שבועות לפני יציאת האלבום חשפה הלהקה את שם האלבום "Who Cares If You Win?". הלהקה השיקה את האלבום בתאריך 27 בספטמבר 2012. האלבום יצא בהוצאה עצמית. לירון רפאלי - שירה דרור דורינבאום - גיטרה אסף לסרי - בס איתי ווייס - תופים עמיר שרון - קלידים דרור גולן - תופים אתר האינטרנט הרשמי של הקרקס של דולי הקרקס של דולי בפייסבוק נמרוד בוסו, נער שוליים: הקרקס של דולי, באתר nrg‏, 5 בפברואר 2010 בכורה: הקרקס של דולי במחווה לאמנדה טוד, באתר וואלה, 6 בפברואר 2014
עכן קטן

עָכָן קטן (שם מדעי: Cerastes vipera) הוא נחש ארסי בסוג עכן ממשפחת הצפעיים האנדמי למדבריות של צפון אפריקה, סיני וישראל. נמנה בין תשעת הנחשים הארסיים בישראל. אורכו הממוצע נע בין 20-35 ס"מ, כאשר אורכו המרבי מגיע ל-50 ס"מ. הנקבות גדולות מן הזכרים. צבע הנחש חום עד צהוב חולי עם נקודות חומות לאורך כל גופו. הגחון בצבע צהוב והזנב עשוי להיות שחור אצל הנקבות. הראש משולש ונבדל מן הגוף, בדומה לרוב הצפעיים, וללא נקודות חומות. הגוף מוצק יחסית לאורכו. הכשות של בני אדם על ידי מין זה אינן נפוצות וארסו אינו נחשב כקטלני לאדם. העכן הקטן הוא נחש לילי. הוא נע בחול בתנועה צדית, כך שבכל רגע רק 2 חלקים מגופו נוגעים בקרקע, ובכך הוא לא מתחמם יתר על המידה כאשר נע על החול החם. במשך היום הוא מתחפר בחול או מסתתר במאורות מכרסמים. כאשר הוא מרגיש מאוים הוא מחכך את קשקשיו ומשמיע קול רשרוש הדומה לזה של העכסן. העכן מתחפר בחול כאשר רק עיניו מציצות ואורב לטרף שיעבור לידו. הוא ניזון בעיקר משנונית החולות. את טרפו הוא משיג בשני אופנים: סריקת מחילות שנונית וחדירה לתוך מחילה מאוכלסת שם השנונית ישנה בשעות הלילה שכן היא פעילה ביום. תפיסת השנונית וטריפתה. או לחילופן בדרך של מארב בוקר לשנוניות חולפות. ממחקרם של סובח וחוב' (2009) וסיוון וחוב' (2013) עולה כי עכנים קטנים צדים גם את ישימונית רביבים אך במספרים קטנים מאוד. לא נתגלה עד היום ממחקרי השדה המצוינים לעיל כי עכנים קטנים אוכלים מכרסמים או חרקים. הנקבה משריצה בין 3 ל-5 נחשים קטנים. הוא מצוי בצפון אפריקה ב: מרוקו, מאוריטניה, מאלי, אלג'יריה, תוניסיה, לוב, ניז'ר, צ'אד ומצרים. כמו כן הוא מצוי בחצי האי סיני ובנגב, שבישראל. אביעד בר, גיא חיימוביץ ואמיר ארנון, זוחלים ודו-חיים בישראל - מדריך שדה, מהדורה שלישית 2022. ISBN 978-965-91880-2-4, עמודים: 233-235 Subach, A., Scharf, I., & Ovadia, O. (2009). Foraging behavior and predation success of the sand viper (Cerastes vipera). Canadian journal of zoology, 87(6), 520-528. עקבות בחול - מדריך לעקבות בעלי חיים בחולות \סובח עזיז\החברה להגנת הטבע ומדרשת שדה בוקר מדיה וקבצים בנושא עכן קטן בוויקישיתוף עכן קטן, באתר ITIS (באנגלית) עכן קטן, באתר NCBI (באנגלית) עכן קטן, באתר Animal Diversity Web (באנגלית) עכן קטן, באתר האנציקלופדיה של החיים (באנגלית) עכן קטן, באתר GBIF (באנגלית) מחפשים עקבות: עכנים בסכנת הכחדה, 22 במרץ 2010 עכן קטן באתר הרשימה האדומה של IUCN